text: Mobilerne glødede under Landsstævnet 
  10 juli 2013 kl. 12.43
  Under DGI?s landsstævne blev der sendt fem gange flere sms-beskeder end normalt.
  Telenors mobilnet viser, at der, sammenlignet med den aktivitet der normalt er i området, var en fordobling i taletidsforbruget under DGI's Landstævne, og at der blev sendt omkring 132.000 sms-beskeder, modsat 28.000 normalt.
  - Vi vidste på forhånd, at der ville blive travlt på mobilnettet under DGI Landsstævne. Derfor skruede vi op for kapaciteten, og det har altså betydet, at langt flere kunne dele den store oplevelse, som DGI Landsstævne utvivlsomt gav tilskuerne, siger Mikkel Drucker, direktør for Privat Market i Telenor
  Det tidspunkt med allermest sms-trafik var torsdag fra 19-21, hvor der på to timer blev afsendt 7.000 sms-beskeder. I netop det tidsrum løb åbningsarrangementet af stablen, hvor 10.000 deltagere marcherede igennem Esbjerg til Blue Water Arena.
  